Апостал Павел таксама гаворыць: “Памятайце пра настаўнікаў вашых, якія абвяшчалі вам Слова Божае і, сочачы за ходам іхняга жыцця, будзьце іхнімі пераймальнікамі ў веры” (Гбр. 13, 7). Калі Касцёл у гадавым цыкле памінае мучанікаў і іншых святых, ён абвяшчае Пасхальную таямніцу ў тых, хто пакутаваў з Хрыстом і праслаўлены з Ім, прапаноўваючы вернікам іх прыклад, які ўсіх прываблівае праз Хрыста да Айца, а праз іх заслугі вымольвае ласку Божую. Мы ўшаноўваем памяць жыхароў Неба не толькі дзеля іх прыкладу, але яшчэ больш дзеля таго, каб еднасць усяго Касцёла ў духу ўмацоўвалася праз братнюю любоў. Бо як зносіны паміж хрысціянамі на зямлі набліжаюць нас да Хрыста, так і зносіны са святымі яднаюць нас з Хрыстом.